मोहर्रम के जुलूस में आईएसआईएस लिखा टीशर्ट पहनकर निकला युवक

फोटो - मुहर्रम के जुलूस में 'आईएसआईएस पाकिस्तान' लिखा टीशर्ट पहने हुए युवक।



रांची/धनबाद। एक तरफ में बर्बरतापूर्ण कार्रवाइयों के लिए आतंकवादी संगठन आईएसआईएस (इस्लामिक स्टेट ऑफ ईराक एंड सीरिया) की पूरी दुनिया भर में निंदा हो रही है, वहीं हिन्दुस्तान में कुछ भटके हुए युवा संगठन का नाम लिखे टीशर्ट पहनकर धार्मिक जुलूस में शामिल हो रहे हैं। देश की कोयला राजधानी धनबाद के झरिया इलाके में मंगलवार को निकले मुहर्रम जुलूस में कुछ युवक ऐसा टीशर्ट पहनकर निकले जिसमें अंग्रेजी में 'आईएसआईएस पाकिस्तान' लिखा हुआ था। झरिया थाना के चार नंबर पुलिस पोस्ट के ठीक सामने मुहर्रम के जुलूस में ये युवक बेखौफ टीशर्ट पहने 'हुसैन जिंदाबाद' और 'नाराए तकवीर... अल्लाहो अकबर ' के नारे लगाते रहे, पर पुलिस ने उन्हें रोकने-टोकने की हिम्मत नहीं की।

गौरतलब है कि सुन्नी चरमपंथी संगठन आईएसआईएस कई देशों के साथ भारत में भी तबाही मचाने की चेतावनी दे चुका है। झरिया में रहनेवाले दूसरे समुदाय के लोग उक्त घटना को इसी धमकी से जोड़कर देख रहे हैं। हालांकि, मुस्लिम समुदाय के बुद्धिजीवियों का कहना है कि कुछ युवकों ने भूलवश ऐसी टी शर्ट पहन ली थी, उनका न आतंकी संगठनों से कुछ लेना-देना है उनके सिद्धांतों में।

आगे देखें टीशर्ट पहने एक और युवक की तस्वीर...

फोटो - सुधीर पांडेय।